ئەڤرۆ نیوز:
رەجەب تەیب ئەردۆگان سەرۆک کۆمارێ تورکیا راگەهاند کو ئەرمەنستان بوویە مەترسی بۆ دەڤەرێ و هێزێن ئەرمەنستانێ جارەکا دی هێرشی ئازەربەیجانێ کرینە.
ئەردۆگانی جارەکا دی ب رەنگەکێ ئاشکرا دیار کر کو ئەو وەکو تورکیا ب تەمامی پشتەڤانیێ ل ئازەربەیجانێ دکەن و ل هەمبەر زێدەگاڤیێن ئەرمەنستانێ ژی بێدەنگ نامینن.
ئەڤرۆ نیوز:
ل گۆر ئامارا ٢٤ دەمژمێرێن بۆری یا وەزارەتا ساخلەمیێ ل هەرێما کوردستانێ ٥١٦ کەسێن دی تووشی کۆرۆنایێ بووینە و هەروەسا ٢١ تووشبوو ژی مرینە.
وەزارەتا ساخلەمیێ ئەو یەک ژی دیار کریە کو ٤٨٤ نەخوشیێن کۆرۆنایێ ژی ب تەمامی باش بووینە.
ل پارێزگەها دهۆکێ ژی ١٧٦ کەسێن دی تووشی کۆرۆنایی بووینە و ٩ تووشبوو مرینە، د هەمان دەمی دا ٢١٧ نەخوش ژی ب تەمامی باش بووینە.
ئهڤرۆ نیوز:
ئهڤرۆ 27/9/2020 سهرۆكێ حوكمهتا ههرێما كوردستانێ پێشوازی ل شاندهكێ حوكمهتا فیدرالی ب سهرۆكاتیا قاسم ئهلئهعرهجی راوێژكارێ ئاسایشا نیشتمانیا عیراقێ كر.
د ئهوێ كۆمبوونا سهرۆكێ حكومهتێ و راوێژكارێ نیشتمانیا عیراقێ دا، رێبهر ئهحمهد وهزیرێ ناڤخو پشكدار بوو، دانوستاندن ل سهر گوهورین پێشهاتێن عیراقێ و گرنگیا ههماههنگیا ئهمنی دناڤبهرا سوپایێ عیراقێ و پێشمهرگهی هاتهكرن، تایبهتی ل دهڤهرێن كوردستانی یێن دهرڤهی ئیدارهیا ههرێما كوردستانێ بۆ ریب ری بوونا گهفێن تیرۆریستێن داعشێ.
ئهڤرۆ نیوز:
زهنگا سالا نوو یا خواندنێ 2020/2021 هاته لێدان
ئهڤرو رۆژا ئێك شەمبى، ل ئامادهیا صادق بەهائەدين و ب ئامادهبوونا د.عەلى تەتەر پارێزگارێ دهۆكێ و رێڤهبهرێ گشتى یێ پهروهردێ و هاریكارێ رێڤهبهرێ گشتى و رێڤهبهرێن پهروهردهێن قەزا دهۆك رۆژههلات و رۆئاڤا و لێژنا پهروهردێ ل ئهنجوومهنێ پارێزگهها دهۆك و نوونەرێن ئێكەتيا ماموستيان – قوتابيان و ژمارەكا مامۆستا و سهرپهرشتیارێن پهروهردهیى زهنگا سالا نووى یا خواندنێ هاته لێدان كو بريارە ئەڤرو سەرجەم قوتابيێن قوناغا 12 ئامادەيى ب هەمى پشكێن خوڤە دەواما ئاسايى بكەن.
د پهیڤهكێ دا پارێزگارێ دهۆكێ سالا نوو یا خواندنێ ل سەرجەم مامۆستا وقوتابيان پيرۆزكر و هیڤى خاست كو هەمى لايەك دهاريكاربن بۆ سەرئێخستنا ڤێ پروسێ .
د.عەلى تەتەر دهستخۆشى ل مامۆستا و قوتابیێن پهروهردا پارێزگهها دهۆك كر و رۆلێ وان بهرز نرخاند كو د رهوشهكا وهسا یا ب زهحمهت دا ل پارێزگهها دهۆكێ ئهو هەڤكار وهاريكار بون كو دهرگههێن قوتابخانان ڤهكهن و بهردهوامیێ بدهنه خواندنا خوه، هەوەسا پارێزگارێ دهوكێ داخاز ژهەمى مامۆستا وقوتابيان كر كو ل ئاستێ بەرپرسايەتيێ دا بن بۆ بجهئينانا رێنمايێن خوپارێزيێ ژڤايروسێ كورونا .
ههژى گوتنێ یه نێزیكى 45000 هزار قوتابى يێن قوناغا 12 ئامادەيى ل پارێزگه ها دهوكێ دناڤ 279 ئامادەيان دا دێ دهست ب خواندنێ كهن .
ئهڤرۆ نیوز:
سهرۆكێ حوكمهتا ههرێما كوردستانێ، ل قوتابخانهیهكا توخیبێ پارێزگهها ههولێرێ زهنگا دهستپێكرنا سالا نوو یا خاندنێ لێ دا.
ئهڤرۆ مهسرور بارزانی سهرۆكێ حوكمهتا ههرێما كوردستانێ، ل قوتابخانهیهكا باژێركێ بهحركێ توخیبێ پارێزگهها دهۆكێ زهنگا دهستپیكرنا سالا نویا خاندێ لێدا و د پهیڤهكێ دا ژی راگههاند خوشحالم ئهڤرۆ زهنگا دهستپێكرنا پرۆسهیا خاندنێ لی ددهین، بۆ ئهوێ چهندێ پرۆسهیا خاندنێ بۆ پۆلا 12 یا ئامادهیی و پاشی خاندنا پۆلا ئێك و دوێ یێن بنهرهتی دهست پێ بكهن.
سهرۆكێ حوكمهتێ ئهو چهنده ژی راگههاند سوپاسیا وهزیرێ پهروهردێ دكهین ب بزاڤ و ماندووبون و دانانا میكانزمهكێ بۆ دهستپێكرنا پرۆسهیا خاندنێ، ب تایبهتی دئهڤان كاودانێن نوكهدا دهرباز دبین و سوپاسیا مامۆستایان ژی دكهم كۆ بهردهوام د ئهركی دابووینه كۆ بهردهوام پێشهنگن دخزمهتكرنێ دا.
ئهڤرۆ نیوز:
لگۆری دوماهی ئامارێن ل سهر توشبوویێن ڤایرۆسێ كورونایێ ل جیهانێ كۆ گههشتیه 33 ملیۆن و 58 هزار و 750 كهسان.
لگۆری دوماهی ئهو ئامارێن ل سهر ئاستێ جیهانێ هاتینه راگههاندن ژمارهیا توشبوویێن ڤایرۆسێ كورونایێ گههشته 33 ملیۆن و 58 هزار و 750 كهسان، ژ ئهڤێ ژمارهیێ ژی نههسهد و 98 هزار و 747 كهس ژی مرینه.
ل سهر ئاستێ وهلاتێن جیهانێ، ئهمریكا زۆرترین رێژهیا توشبوویێن ڤایرۆسێ كورونایێ تێدا هاتیه توماركرن، كۆ گههشتیه حهفت ملیۆن و 287 هزار و 593 كهسان ژ ئهڤێ ژمارهیێ ژی 209 هزار و 177 كهس ژی پێ مرینه.
ڤایرۆسێ كورونایێ نهخوشیهكا كوژهكه و ل ههیڤا 12 یا سالا بوری ل باژێرێ ئوهان یێ چینێ سهرهلدایه و نوكه زێدهتری 210 وهلاتان بهلاڤ بوویه.
ئەڤرۆ نیوز:
سەرۆکێ ئەمریکا ھێرشەکا نوو دکەتە سەر جۆ بایدنێ رکابەرێ خوە و گۆتیە: ئەمریکا پێدڤی ب سەرکردەکێ راستەقینەیە، نەکو نڤستیەکێ وەکی جۆ بایدنی.
دونالد ترەمپ، سەرۆکێ ئەمریکا د ھەلمەتا بانگەشا ھەلبژارتنان دا خرڤەبوونەک ئەنجامدا و گۆتە ئامادەبوویان: دێ گەلەک شەرمزاربم هەکە جۆ بایدنێ نڤستی د ھەلبژارتنان دا سەربکەڤیت، ئەمریکا پێدڤی ب سەرکردەکێ ڕاستەقینە نەکو رکابەرێ منێ نوکە یێ دیموکراتان کو کەسەکێ تەمبەلە.
ترەمپی دیار کر ژی:" جۆ بایدن پەیڤا " بلا ئەم رزگاربین" گەلەک دوبارە دکەت و ئەو ژی نیشانا وێ چەندێ یە کو بایدن کەسەکێ تەمبەلە و ب دیتنا وی ئەگەر دیموکرات پەنایێ نەبەنە بەر سەختەکاریا ئەنجامێن ھەلبژارتنان، ترەمپ د ھەلبژارتنان دا خۆسارەت نابیت".
ئەڤرۆ نیوز:
سکرتێرێ رێکخراوا ئێکەتیا زەلامێن کوردستانێ دیار کریە: د دەمێ ھەشت هەیڤێن بوری دا ٤٧ زەلامان خوە کوشتیە، هەکه بهێته ھەڤبەرکرن ل گەل سالا بوری، ئەڤ رێژە دوجارا ھند لێ هاتیە.
برھان عەلی، سکرتێرێ رێکخراوا ئێکەتیا زەلامێن هەرێما کوردستانێ گۆتیە: سالانە نێزیکی ١٠ حالەتێن کوشتنا زەلامان ژ ئالیێ ھەڤژینێن وان ڤە ب ھاریکاریا کەسێن دی دھێنە ئەنجامدان، هەروەسا د ھەشت هەیڤێن بوری دا ٤٨٦ سکالایێن توند و تیژیا دژی زەلامان ھاتینە تۆمار کرن، و ب دەھان حالەتێن دی ھەنە کو نا گەھنە دەستێ رێکخراوان.
برھانی گوت ژی،" ئەگەرێ سەرەکی یێ توند و تیژیێ ل ھەمبەری زەلامان قەیرانا دارایە، دەمێ توند و تیژیێ ژی ئەو دەمە کو ژنێ زارۆکێن مەزن ھەبن و پشتەڤانیا ژ دایکا خوە دکەن، هەروەسا ھژمارەکا زۆر یا ناڤسال ڤە چوویان توند و تیژی ل ھەمبەری وان دھێتە کرن یان ژ مالێ دھێتە دەرخستن، ئەڤە ژی ژ ئەگەرێ وێ چەندێ یە کو زەلام وەک کارگەھەکا بەرھەمئینانێ دھێنە دیتن، دەمێ شیان نەمینن ژ مال دھێنە دەرخستن".
ئەڤرۆ نیوز:
ل ئێک ژ پێشانگەهێن دهۆکێ چایچیەکێ کۆمپانیەکا ترۆمبێلان ب فێلبازی پارە و ترۆمبێل بناڤێ کۆمپانیێ ژ خەلکی وەرگرتینە، کو کۆژمێ پتری ملیۆنەکا دۆلارانە.
بەری حەفتیەکێ ئەڤ ئاریشە ل دهۆکێ پەیدابوویە، کو چاچیەکێ ئێک ژ کۆمپانیێن دیارێن تڕۆمبێلان ل دهۆکێ کو کارێ فرۆتن و کرینا تڕۆمبێلان کریە، ئەو چایچی ئێکبوویە ژ کەسێن باوەرپێکری یێ خودانێ کۆمپانیێ و چەندین جاران بۆ وەرگرتنا پارەی و مامەلەیێن کۆمپانیێ هاتیە راسپاردن.
پەو چایچیە بەری چەند رۆژان رابوویە بناڤێ کۆمپانیێ پارە و ترۆمبێل ژ نێزیکی ٢٥ کەسان وەرگرتینە و گوتیە دێ گەهینیتە کۆمپانیێ، لێ ژ وی دەمی وەرە چایچی یێ دیار نینە و خودانێ کۆمپانیێ ژی دبێژیت ئەو پارە نەگەهشتنە دەستێ وان.
هەتا نوکە پێنج سکالا ل سەر چایچی و کۆمپانیێ هاتینە تۆمار کرن و ئەو خەلکێ داخوازا پارێ خوە ژێ دکەن، خودانێ کۆمپانیێ ژی دبێژیت وان چ داخوازیێن وەسا ژ چایچی نەکرینە.
دەربارەی دیارنەمانا ڤی کۆژمێ پارەی، پۆلیسێن دهۆکێ چ هوورکاری نەداینە و ئەو دبێژن، دێ کار لسەر سکالایێن وان وەلاتیان کەن، د نوکە دا وان دووڤچوون بۆ ڤی بابەتی دەستپێکریە.
ئەڤرۆ نیوز، عەلی حاجی :
بەرپرسێ راگەهاندنا هاتنوچوونا قەزا زاخۆ بۆ ئەڤرۆ نیوز دیار کر: پشتی رێڤەبەریا وان بۆ چەندین جاران پێشنیارا دو رۆژان د حەفتیێ دا بۆ پشکنینا چاڤان دایە ساخلەمیا زاخۆ،ئەو بریارە کەفتە د وارێ جێبەجێ کرنێ دا.
زێدەتر کومیسەر بەشیر یوسڤ گۆت : ژبەریا نوکە ل قەزا زاخۆ د حەفتیێ روژەکێ دا رێک ب شوفێران دهاتە دان بۆ ب رێڤەبرنا مامەلەیێن خوەیێن دەستویریا هاژوتنا ترومبێلێ بۆ پشکنینا چاڤان مامەلەیێن خوە ب رێڤەبەن ل رێڤەبەریا مە،بەلێ ئەڤ چەندە د بوو ئەگەرێ دروست بونا قەرەبالغیەکا زور ل دەف شوفێران و گەلەک جاران سرایەکا زێدە دروست دبوو،ژبەر ڤێ چەندێ ژی رێڤەبەریا هاتن و چوونا زاخۆ چەندین پێشنیار کربوو بۆ رێڤەبەریا ساخلەمیا زاخۆ کو د حەفتیێ دا دوو روژ بهێنە دەست نیشان کرن بۆ پشکنینا چاڤان و رێڤەبەریا مە ژی بەردەوام بوو ل سەر وێ پێنشنیارا خوە و ل ڤێ دوماهیێ ژی رێڤەبەریا ساخلەمیا زاخۆ رەزامەندی ل سەر وێ پێشنیارا رێڤەبەریا مە رەزامەندیا خوە ل سەر دەربری و ئێدی شوفێر دشێن د حەفتیێ دا ل روژێن ئێک شەمب و چارشەمبیان مامەلەیێن خوە پێشکێش بکەن بۆ ئەنجام دانا پشکنینا چاڤان .
زێدەتر ناڤبری گۆت ژی : ئەو پێنگاڤە دێ بیتە ئەگەر زووتر مامەلەیێن شوفێران بۆ دەرئینانا مولەتا هاژوتنا ترومبێلێ زووتر بهێنە ب رێڤەبرن و هەر دیسان ئێدی قەرەبالغیا جاران ژی دروست نەبیت بۆ پشکنینا چاڤان .